cyanic-selkie/wikianc huggingface dataset:
Στέλλα Κονιτοπούλου
Βιογραφία
Έχει συνεργαστεί με πολλούς καλλιτέχνες, ενώ έχει διαγράψει και τη δική της επαγγελματική πορεία στο χώρο του νησιώτικου τραγουδιού.
Από τα 13 της χρόνια εμφανιζόταν ζωντανά σε μουσικό στέκι της εποχής μαζί με τα υπόλοιπα μέλη της οικογένειας της.
Στην ηλικία των 15 ετών συμμετείχε για πρώτη φορά σε δίσκο, συγκεκριμένα στο Νησιώτικα Νο1 του Γιάννη Πάριου, που θεωρείται ένας απο τους πιο εμπορικούς δίσκους όλων των εποχών
Στα πρώτα της βήματα στη δισκογραφία αναφέρεται ως Στέλλα Κλουβάτου, που είναι το πατρικό της επώνυμο, η Στέλλα, πήρε το επίθετο Κονιτοπούλου απο την μητέρα της.
Όσο αφορά την προσωπική της ζωή, είναι παντρεμένη αρκετά χρόνια και έχει μια κόρη.
Έχει λάβει διάφορες βραβεύσεις σε Ελλάδα και εξωτερικό. Έχει δώσει εκατοντάδες συναυλίες στην Ελλάδα, ενώ έχει τραγουδήσει και στην Ολλανδία, το Βέλγιο, τη Γερμανία, την Κύπρο και την Αμερική.
Καριέρα
Το 1982 συμμετέχει στο δίσκο Θάλασσα και παράδοση με το Κονιτοπουλέικο, σε τραγούδια του θείου της, Γιώργου Κονιτοπούλου. Εκεί για πρώτη φορά αναφέρεται ως Κονιτοπούλου.
Το 1983 κυκλοφόρησε ο δίσκος Τα Σμυρνέικα, όπου συμμετέχουν η Στέλλα Κονιτοπούλου και ο Βαγγέλης Κονιτόπουλος.
Το 1985 κυκλοφόρησε το Έξι Συν Επτά, έναν λαϊκό δίσκο σε μουσική Βαγγέλη Κονιτοπούλου και στίχους Ηλία Φιλίππου, Κατερίνας Κόρου, Νίκου Οικονομίδη κ.ά.
Το 1986 κυκλοφόρησε ο δίσκος Θαλασσοπαιχνιδίσματα, σε μουσική και στίχους Γιώργου Κονιτόπουλου. Την ίδια χρονιά κυκλοφόρησε το Τολμηρή Επικοινωνία, όπου συμμετείχε με δύο τραγούδια στο δίσκο του Γιάννη Μαρκόπουλου μαζί με τους Χαράλαμπο Γαργανουράκη, Βασιλική Λαβίνα, Παύλο Σιδηρόπουλο, Νέοι Επιβάτες, Ρούλα Μανισάνου και Άγγελο Διονυσίου.
Το 1987 κυκλοφόρησε ο δίσκος Θαλασσομηνύματα, με τραγούδια του Γιώργου Κονιτόπουλου. Συμμετέχει και η μητέρα της, Αγγελική Κονιτοπούλου. Ο δίσκος περιείχε τα τραγούδια "Τα αγαπάω το κοπέλι" και το "Ξερματώθηκες λαούτο".
Το 1989 κυκλοφόρησε, ο πρώτος προσωπικός δίσκος της με τίτλο Μνήμες του Αιγαίου. Δωδεκανησιακά παραδοσιακά τραγούδια. Συμμετέχει η μητέρα της Αγγελική Κονιτοπούλου σε δύο τραγούδια και ο Θεολόγος Γρύλης, γνωστός τσαμπουνιέρης από την Πάτμο.
Το 1990 κυκλοφόρησε ο δεύτερος προσωπικός δίσκος με τίτλο Θάλασσά Μου Σε μουσική και στίχους του Στ. Χατζόπουλου. Τα δύο τραγούδια από τα δώδεκα συνολικά του δίσκου υπογράφει ο αδελφός της Στέλλας, ο συνθέτης Βασίλης Κλουβάτος.
Το 1993 κυκλοφόρησε ο δίσκος Μελτέμια Αγάπης. Συμμετέχει ο Γιάννης Πάριος. Βασικός συνθέτης ο Βασίλης Κλουβάτος.
Το 1994 κυκλοφόρησε ο δίσκος Ένα Με Τη Θάλασσα, σε σύνθεση Βασίλη Κλουβάτου Συμμετέχουν ο Γιώργος Κατσαρής και επίσης ο Γιώργος Ανδρέου, δημιουργώντας τη μουσική και τους στίχους ενός τραγουδιού. Με δύο τραγούδια συμμετέχει επίσης στιχουργικά και ο Γιάννης Πάριος. Ο δίσκος ξεπέρασε τις 50.000 πωλήσεις κι έγινε χρυσός στην Ελλάδα και πλατινένιος στην Κύπρο. Περιείχε το τραγούδι «Τα σφάλματά σου πέλαγα» ή «'Οπου και να πάω χάνομαι».
Το διάστημα 1994-1995 συνεργαζόταν με τον Γιάννη Πάριο και στις ζωντανές εμφανίσεις, τόσο στην Ελλάδα, όσο και στο εξωτερικό.
Το 1995 κυκλοφόρησε ο δίσκος Χρώματα Ελληνικά. Ο δίσκος της υπογράφεται από το Γιώργο Ανδρέου, το Γιάννη Πάριο, το Θανάση Πολυκανδριώτη, το Βασίλη Κλουβάτο κ.ά. Οι στίχοι σε τρία τραγούδια είναι του Μάνου Ελευθερίου. Το τραγούδι «Σα νησάκι» στο συγκεκριμένο δίσκο είναι ντουέτο με την 6χρονη, Αγγελική, κόρης της Στέλλας Κονιτοπούλου. Την ίδια χρονιά συμμετείχε στο δίσκο της μητέρας της, Αγγελικής Κονιτοπούλου με τίτλο Καράβι Χάρτινο και στο δίσκο του Βασίλη Καζούλη με τίτλο Βορεινό Λιμάνι, στο κομμάτι "Θαλασσινό".
Το 1996 συνεργάστηκε με τον Γρηγόρη Μπιθικώτση, τον Σταμάτη Κόκκοτα και τον Γιάννη Καλατζή στο νυχτερινό κέντρο «Διογένης Παλλάς», σε μία από τις τελευταίες ζωντανές εμφανίσεις του Γρηγόρη Μπιθικώτση.
Το 1997 κυκλοφόρησε ο δίσκος Διαβατήριο με έξι τραγούδια του Φοίβου και την συμμετοχή του Πασχάλη Τερζή. Επίσης συμμετέχουν συνθετικά και στιχουργικά ο Γιάννης Πάριος, ο Βασίλης Κλουβάτος, ο Θύμιος Παπαδόπουλος, ο Γιάννης Νικολάου, ο Μάνος Ελευθερίου κ.ά.
Το 1998 κυκλοφόρησε ο δίσκος Νέοι Φίλοι. Τη μουσική υπογράφουν ο Βασίλης Κλουβάτος, ο Κυριάκος Παπαδόπουλος, ο Νίκος Χατζόπουλος και ο Άκης Δείξιμος. Στους στίχους συνεργάζονται οι Μάνος Ελευθερίου, Γιάννης Πάριος, Πάνος Φαλάρας, Λευτέρης Χαψιάδης, Ελένη Γιαννατσούλια και Ηλίας Φιλίππου.
Το 1999 συμμετέχει στο άλμπουμ του Νεκτάριου Σφυράκη «Χωρίς Ρίσκο» στο τραγούδι «Πόσα πέρασα για σένα»
Τον Απρίλιο του 2000 κυκλοφόρησε το άλμπουμ Ένα Καράβι Τραγούδια, ένα διπλό άλμπουμ που περιέχει όλες της, τις επιτυχίες και τέσσερα νέα τραγούδια, τα δύο από τα οποία είναι σε μουσική του Χρήστου Νικολόπουλου και σε στίχους Μάνου Ελευθερίου.
Τον Απρίλιο του 2002 της απονεμήθηκε το βραβείο Αρίων για τον καλύτερο δίσκο παραδοσιακής μουσικής για το άλμπουμ «Ταξίδι στην Ελλάδα».
Τον Μάιο του 2002 κυκλοφόρησε ο δίσκος Η Αγάπη είναι Δώρο (συνεργασίες με Βασίλη Κλουβάτο, Γιάννη Πάριο, Ελένη Γιανατσούλια κ.ά). Ο δίσκος πήρε υποψηφιότητα για το καλύτερο δίσκο παραδοσιακής μουσικής στα βραβεία Αρίων 2003.
Το 2004 κυκλοφόρησε το Ταξιδεύοντας, ένα διπλό άλμπουμ που περιέχει, εκτός από επανεκτελέσεις κομματιών άλλων καλλιτεχνών (π.χ. "Χάντρα Θαλασσιά" σε μουσική Ευανθίας Ρεμπούτσικα και στίχους Ελένης Ζιώγα κ.ά), νέα τραγούδια σε μουσική Βασίλη Κλουβάτου και στίχους Γιάννη Πάριου, Τασούλας Θωμαΐδου κ.ά.
Το 2005 κυκλοφόρησε ακόμα μία συλλογή με τίτλο Τα καλύτερα νησιώτικα της Στέλλα Κονιτοπούλου.
Την άνοιξη του 2006, κυκλοφόρησε το Ήλιος κι Αλμύρα-Live +4. Πρόκειται για διπλό cd που περιλαμβάνει ζωντανές ηχογραφήσεις καθώς και τέσσερα νέα τραγούδια. Τους στίχους έγραψαν ο Γιάννης Πάριος και ο Ηλίας Κατσούλης.
Το 2008 κυκλοφόρησε ακόμα ένα συλλεκτικό άλμπουμ Χρυσές Επιτυχίες που περιέχει προσωπικές επιτυχίες της Στέλλας όπως "Τα σφάλματα σου πέλαγα", "Είσαι το δικό μου λάθος", "Μάτια μου μεγάλα" κ.ά.
Επίσης, το 2008 υπέγραψε με τη δισκογραφική εταιρεία Lyra. Η συνεργασία αυτή είχε σκοπό τη σύνθεση αμιγούς παραδοσιακής ανθολογίας. Η αρχή έγινε στα τέλη του έτους, με την κυκλοφορία του Και εις έτη Πολλά, το οποίο περιλαμβάνει κάλαντα Χριστουγέννων, Πρωτοχρονιάς και Φώτων. Συμμετέχουν η Δόμνα Σαμίου, ο Παντελής Θαλασσινός, η παιδική χορωδία των Εκπαιδευτηρίων Τσιαμούλη και ο Πάρις Περισυνάκης. Το άλμπουμ προλογίζει ο δημοσιογράφος και μουσικολόγος Γιώργος Παπαδάκης με σημείωμά του, βασισμένο σε εκτενή προσωπική του έρευνα πάνω στην παραδοσιακή μουσική, όπου εν προκειμένω απαντά σε ερωτήματα σχετικά με την προέλευση και τον τρόπο με τον οποίο τα κάλαντα έφτασαν στη μορφή που σώζονται σήμερα, σε αντιστοιχία με το χρόνο και τον τόπο που καταγράφονται.
Το 2009 κυκλοφόρησε το Παραδοσιακά Τραγούδια του Γάμου από όλη την Ελλάδα. Το διαχρονικό CD υλοποιήθηκε μετά από εκτενή έρευνα του μουσικού συμβούλου Βασίλη Ι. Οικονόμου. Σε αυτό συμμετέχουν τραγουδιστές όπως οι: Καρυοφύλλης Δοϊτσίδης (Θράκη), Σάββας Σιάτρας (Ηπειρώτικα), Στέλιος Μπικάκης (Κρητικά), Γιάννης Κωνσταντίνου (Ρούμελη), Μάριος Χαραλάμπους (Κύπρος), Μανώλης Κόττορος (Σάμος) και η χορωδία των εκπαιδευτηρίων Ι. Τσιαμούλη.
To 2011 κυκλοφορεί το άλμπουμ Διάφανα Νερά, τη μουσική του οποίου παρήγαγε ο επί χρόνια συνεργάτης της και αδελφός της, Βασίλης Κλουβάτος, σε στίχους Στέλιου Μπικάκη, Σωτηρίας Μπαβέλου, Άννας Κουτουμάνου κ.ά. Στο δίσκο συμμετέχει και ο Γιάννης Γιοκαρίνης, με ένα τραγούδι που έγραψε ειδικά για την Κονιτοπούλου, σε στίχους Μ. Αβατάγγελου. Στο CD, την ενορχήστρωση του οποίου επιμελήθηκε ο Θύμιος Παπαδόπουλος, συμπεριλαμβάνονται και δύο παραδοσιακά τραγούδια Σερίφου και Χίου.
Το 2015 συμμετέχει στο «ΤραγουδΑ.Μ.Ε.Απο ψηλά» το πρώτο τραγούδι που γράφτηκε για την παγκόσμια ημέρα αναπηρίας μαζί με ακόμα 27 φωνές-καλλιτέχνες σε στίχους και μουσική του Συμεών Μαϊστρέλη.
Το 2017 και έπειτα από 6 χρόνια αποχής από την δισκογραφία, επανήλθε στο δισκογραφικό χώρο υπογράφοντας με τη δισκογραφική εταιρεία Spider Music και κυκλοφόρησε το άλμπουμ «Μπλέ Ουρανός» με συντελεστές τον αδελφό της, Βασίλη Κλουβάτο, την Άννα Κουτουμάνου κ.ά.
Το 2019 υπέγραψε με την δισκογραφική εταιρεία Real Music και κυκλοφόρησε το νέο άλμπουμ της με τίτλο Αιγαίο με συντελεστές, για άλλη μια φορά, τον αδελφό της, Βασίλη Κλουβάτο, την Άννα Κουτουμάνου, τον Γιάννη Τζοανόπουλο, τον Στέλιο Τζανετή, τον Βαγγέλη Ηλιόπουλο κ.ά. Το άλμπουμ κυκλοφόρησε σε όλα τα ηλεκτρονικά καταστήματα, και στο YouTube.
Επειτα από μια πορεία ετών με τα δισκογραφικά άλμπουμ, η Στέλλα, εντάσσετε στην ροή της εποχής ακολουθώντας τον νέο δισκογραφικό χώρο-τρόπο που εισήγαγαν τα Social Media στην ζωή των καλλιτεχνών και στο χώρο της μουσικής γενικότερα, με την κυκλοφορία single ή VideoClip ανά τακτά χρονικά διαστήματα.
Το Άυγουστο του 2019 κυκλοφόρησε το τραγούδι «Θέλω να σε δώ» σε στίχους και μουσική του Στέλιου Τζανετή.
Τον επόμενο μήνα κυκλοφόρησε το τραγούδι «Θέλω να πάμε Μύκονο» σε στίχους Βαγγέλη Ηλιόπουλου και μουσική, του αδελφού της, Βασίλη Κλουβάτου. Λίγο αργότερα το τραγούδι έγινε και Video Clip.
Το Δεκέμβριο του 2019 κυκλοφόρησε το «Ήταν λες και πάγωσε ο χρόνος» σε στίχους Άννας Κουτουμάνου και μουσική Βασίλης Κλουβάτος.
Στις 2 Απριλίου του 2020 κυκλοφορεί το τραγούδι «Στον Άγιο Ρωμανό» σε στίχους και μουσική Οδυσσέας Τσουμπός.
Στις αρχές Ιουνίου κυκλοφόρησε το πρώτο της παιδικό τραγούδι με τη νέα επιτυχία του παιδικού ήρωα Hippoβρύχιου με τίτλο “Νόρα, η φάλαινα”. Το τραγούδι κυκλοφόρησε απο την δισκογραφική εταιρεία Heaven Music (Kids) σε στίχους και μουσική του Φραγκίσκου Βιδάλη.
Στις 17 Ιουνίου κυκλοφόρησε, το δέυτερο χρονικά, Video Clip με τίτλο «Μια λέξη πέντε γράμματα» που είναι ντουέτο με τον Στέλιο Μπικάκη όπου είναι και ο στιχουργός του κομματιού.
Στις 3 Αυγούστου κυκλοφορεί και το τραγούδι «Ιθάκη» ή αλλιώς «Το τραγούδι της Νηρηίδας» βασισμένο στο βιβλίο του Μηνά Τσαμπάνη, με τίτλο Η θλιμμένη πριγκίπισσα των ωκεανών σε στίχους του Μηνά Τσαμπάνη και σε μουσική του Στέλιου Τζανετή, κυκλοφορεί απο την Real Music.
Το Ιανουάριο του 2021 κυκλοφορεί το τραγούδι «Της μοίρας το βαπόρι» με μουσική του Γιάννη Γιοκαρίνη και στίχους του Μιχάλη Αβατάγγελου.
Τον Απρίλιο του 2021, κυκλοφορεί το τραγούδι «Θάλασσα μου», που για άλλη μια φορά γράφει τη μουσική ο Γιάννης Γιοκαρίνης και τους στίχους ο Μηνάς Τσαμπάνης.
Τον Μάιο του 2021, κυκλοφορεί απο την δισκογραφική εταιρεία Real Music, το Video Clip του τραγουδιού «Κοίτα τι χάνεις» σε μουσική, για άλλη μια φορά του αδελφού της, Βασίλη Κλουβάτου και σε στίχους του Μάκη Φιλιππούση και της Άννας Κουτουμάνου.
Στις 16 Δεκεμβρίου 2021 κυκλοφορεί το VideoClip «Τα μάτια να γεμίζουν θάλασσα» σε μουσική Βασίλη Κλουβάτου και στίχους Μάκη Φιλιππούση και Άννας Κουτουμάνου, φυσικά, κυκλοφορεί απο την δισκογραφική εταιρεία που συνεργάζεται τα τελευταία χρόνια, Real Music Greece.
Μετά από σχεδόν ένα χρόνο, τον Ιούλιο του 2023, κυκλοφορεί μια νέα συνεργασία της Στέλλας Κονιτοπούλου και του καλλιτέχνη Μανώλη Πλατή σε ένα Medley VideoClip με παραδοσιακά Δωδεκανήσου, που περιέχει το παραδοσιακό τραγούδι της Λέρου «Γιαβρί» και στην συνέχεια ροδίτικο και σούστα. Το VideoClip κυκλοφορεί απο την δισκογραφική εταιρεία Real Music Greece.
Η Στέλλα, συνεχίζει ακατάπαυστα τις ζωντανές εμφανίσεις της σε Ελλάδα και εξωτερικό.
Παραπομπές
Κατηγορία:Ελληνίδες τραγουδίστριες Κατηγορία:Παραδοσιακή μουσική
Συμμετοχή της Γαλλίας στους Θερινούς Ολυμπιακούς Αγώνες 2020
Η Γαλλία θα συμμετέχει στους Θερινούς Ολυμπιακούς Αγώνες 2020 στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου. Είναι μία από τις πέντε χώρες που έχει συμμετάσχει σε όλες τις διοργανώσεις των Θερινών Ολυμπιακών Αγώνων.
Παραπομπές
Γάλλια Θερινοί Ολυμπιακοί Αγώνες 2020
Νιγηριανές γενικές εκλογές 2015
Οι Νιγηριανές γενικές εκλογές του 2015 ήταν οι 5ες εκλογές μετά το τέλος της στρατιωτικής διακυβέρνησης το 1999. Οι ψηφοφόροι εξέλεξαν τον Πρόεδρο και τη Βουλή των Αντιπροσώπων, όπως και τη Γερουσία. Ο πρόεδρος Γκούντλακ Τζόναθαν διεκδίκησε τη 2η και τελευταία του θητεία (με βάση τους περιορισμούς του συντάγματος).
Η αρχική ημερομηνία διεξαγωγής των εκλογών ήταν η 14η Φεβρουαρίου 2015. Ωστόσο, αναβλήθηκαν από την ανεξάρτητη εφορευτική επιτροπή και η νέα ημερομηνία που ορίστηκε ήταν η 28η Μαρτίου, κυρίως εξαιτίας της κακής διανομής των εκλογικών βιβλιαρίων και προκειμένου να μειωθεί η παρουσία των ανταρτών της Μπόκο Χαράμ σε βορειοανατολικές περιοχές της χώρας. Η κυβέρνηση έκλεισε τα σύνορα τόσο από ξηρά όσο και από θάλασσαa από τα μεσάνυχτα της 25ης Μαρτίου μέχρι το τέλος της ημέρας ψηφοφορίας. Οι εκλογές παρατάθηκαν για τις 29 Μαρτίου εξαιτίας καθυστερήσεων και τεχνικών προβλημάτων με τις συσκευές ανάγνωσης βιομετρικών δεδομένων και καρτών.
Ήταν οι πιο δαπανηρές εκλογές που διεξήχθησαν ποτέ στην αφρικανική ήπειρο. Ο υποψήφιος της αντιπολίτευσης, Μουχαμαντού Μπουχάρι αναδείχθηκε νικητής των προεδρικών εκλογών, με περισσότερες από 2,5 εκατ. θετικές ψήφους. Ο έως τότε πρόεδρος, Γκούντλακ Τζόναθαν, παραδέχθηκε την ήττα του στις 31 Μαρτίου. Για πρώτη φορά στην πολιτική ιστορία της χώρας, ο κάτοχος της προεδρίας απέτυχε να επανεκλεγεί. Ο νέος πρόεδρος ορκίστηκε και ανέλαβε καθήκοντα στις 29 Μαΐου 2015.
Πλαίσιο
Στις προεδρικές εκλογές έλαβαν μέρος συνολικά 14 υποψήφιοι. Την ημέρα της ψηφοφορίας έγινε κυβερνοεπίθεση στον δικτυακό τόπο της Ανεξάρτητης Εφορευτικής Επιτροπής από χάκερς του αυτοαποκαλούμενου Νιγηριανού Κυβερνοστρατού.
Οι εκλογές επισκιάστηκαν από το θάνατο 41 ατόμων σε βίαια επεισόδια, σε μία προσπάθεια της Μπόκο Χαράμ να καταστρέψει την εκλογική διαδικασία. Σε μία επίθεση, σκοτώθηκε από ενόπλους ένας πολιτικός από την αντιπολίτευση, ο Ουμάρου Αλί.
Πρόεδρος
Το εκλογικό όριο ήταν 2.571.759 ψήφοι. Από τους υποψηφίους, ο Μουχαμάντου Μπουχάρι κέρδισε τις εκλογές, με ποσοστό 53,9% έναντι 44,9 για τον Γκούντλακ Τζόναθαν. Για πρώτη φορά στο ύπατο αξίωμα της χώρας ανήλθε ένας ηγέτης της αντιπολίτευσης.
Εξωτερικοί σύνδεσμοι
2015
Μάρσια Φατζ
Η Μάρσια Λουίζ Φατζ (αγγλ. Marcia Louise Fudge, 29 Οκτωβρίου 1952), είναι Αμερικανίδα πολιτικός και δικηγόρος, που υπηρετεί ως 18η Υπουργός Στέγασης και Αστικής Ανάπτυξης των Ηνωμένων Πολιτειών στην κυβέρνηση του Τζο Μπάιντεν από το 2021. Είναι μέλος του Δημοκρατικού Κόμματος.
Προηγουμένως, υπηρέτησε ως Μέλος της Βουλής των Αντιπροσώπων των ΗΠΑ για την 11η περιφέρεια του Οχάιο από το 2008 έως το 2021, καθώς και ως Δήμαρχος του Ουόρενσβιλ Χάιτς του Οχάιο από το 2000 έως το 2008.
Παραπομπές
Κατηγορία:Υπουργοί των ΗΠΑ Κατηγορία:Πολιτικοί του Δημοκρατικού Κόμματος (ΗΠΑ) Κατηγορία:Μέλη της Βουλής των Αντιπροσώπων (ΗΠΑ) Κατηγορία:Οχάιο Κατηγορία:Αμερικανοί πολιτικοί Κατηγορία:Αφροαμερικανοί Κατηγορία:Αμερικανοί δικηγόροι __ΕΥΡΕΤΗΡΙΟ__
Φραντσίσκα Κρασίνσκα
Βιογραφία
Η Κρασίνσκα ήταν η τρίτη από τις τέσσερις κόρες που γεννήθηκαν από τους Πολωνούς ευγενείς, Κόμη Στανίσουαφ Κόρβιν Κρασίνσκι (1717–1762) και τη σύζυγό του, Ανιέλα, το γένος Χουμιέντσκα.
Η Κρασίνσκα γεννήθηκε στο κτήμα της οικογένειας στη Μαλεσόβα. Η οικογένεια Κρασίνσκι παρευρέθηκε στη βασιλική αυλή στη Βαρσοβία, όπου τελικά η Φραντσίσκα θα συναντούσε τον μελλοντικό της σύζυγο, Κάρολο της Σαξονίας, Δούκα της Κουρλάνδης. Η Φραντσίσκα και ο Κάρολος φέρονται να ερωτεύτηκαν αμοιβαία όταν εκείνη ήταν μόλις 15 ετών. Το 1757, ζήτησαν από την οικογένειά της να υποστηρίξει το σχέδιό τους να παντρευτούν. Ο πατέρας της και ο θείος της από γάμο, Πρίγκιπας Αντόνι Λουμπομίρσκι, υποστήριξαν και οι δύο την επιθυμία τους, ειδικά καθώς ο Κάρολος επρόκειτο να γίνει δούκας της Κουρλάνδης, κάτι που συνέβη το 1758. Η θεία της από τον πατέρα της, Πριγκίπισσα Ζόφια Λουμπομίρσκα, από την άλλη, κράτησε λογική στάση και σχολίασε ότι ο αδερφός και ο σύζυγός της «... είναι πεπεισμένοι ότι η κόρη του μια μέρα θα κυβερνήσει... Δεν μπορώ να συμφωνήσω με αυτά που γράφει», καθώς δεν πίστευε στις ειλικρινείς προθέσεις του Καρόλου. Εξάλλου, κατά την άποψή της η οικογένειά του δεν θα επέτρεπε έναν τέτοιο γάμο και θα έπρεπε να εγκαταλείψει την ανιψιά της.
Μοργανατικός γάμος
Η θεία της, Ζόφια, η οποία είχε το πάνω χέρι, απαίτησε μαζί με τον Άουγκουστ Τσαρτορίσκι, από τον Κάρολο να αναγνωρίσει ανοιχτά τη Φραντσίσκα ως νόμιμη σύζυγό του. Μετά τον θάνατο του συνεργάσιμου πατέρα της Φραντσίσκα το 1762, ο σύζυγος της θείας Ζόφια, Πρίγκιπας Αντόνι Λουμπομίρσκι, έγινε νόμιμος κηδεμόνας της «επίσημα ανύπαντρης» ανιψιάς της και των τριών αδελφών της. Η Ζόφια Λουμπομίρσκα ήταν τότε σε θέση να έχει μεγαλύτερη επιρροή στον Κάρολο επάνω στο θέμα. Τον Ιανουάριο του 1764, κατά τη διάρκεια της Μεσοβασιλείας, ο Κάρολος αναγνώρισε επισήμως τον γάμο και η Ζόφια Λουμπομίρσκα προσπάθησε να διαπραγματευτεί μαζί του για να ανακοινώσει την υποψηφιότητά του για τον πολωνικό θρόνο, κάτι που θα έδινε στην Φραντσίσκα την ευκαιρία να γίνει βασίλισσα. Στην περίπτωση αυτή αρνήθηκε.
Καθώς το νεαρό ζευγάρι ζούσε χωριστές ζωές, η Φραντσίσκα Κρασίνσκα, τώρα Βέττιν, έμενε συχνά με τη θεία και τον θείο της. Επισκέφτηκε τη Βαρσοβία με τη θεία της κατά τη διάρκεια της Συνομοσπονδίασ του Ράντομ και τη συνόδευσε σε ένα ταξίδι στο κτήμα της Ζόφια στο Οπόλε, όπου η Φραντσίσκα επανενώθηκε με τον Κάρολο το 1775. Αργότερα εκείνο το έτος, ως απάντηση στην επιμονή του ίδιου του Καρόλου και άλλων υποστηρικτών στη βασιλική αυλή της Σαξονίας, ο γάμος αναγνωρίστηκε τελικά, αν και μόνο ως μοργανατικός γάμος - μια εξωγήινη έννοια στη Πολωνική-Λιθουανική Κοινοπολιτεία, όπου όλοι οι ευγενείς θεωρούνταν μέλη μιας ενιαίας τάξης. Ωστόσο, ο κληρονομικός τίτλος της πριγκίπισσας της Φραντσίσκα κανονίστηκε και χορηγήθηκε από τον Αυτοκράτορα Ιωσήφ Β΄ της Αγίας Ρωμαϊκής Αυτοκρατορίας και όχι από την πρωσική αυλή. Η Φραντσίσκα και η κόρη της μετακόμισαν στη Σαξονία για να ζήσουν με τον Κάρολο στο κάστρο του. Της χορηγήθηκε πρόσοδος από το πολωνικό Σέιμ. δεξιά|μικρογραφία| Το Κάστρο της [[Ελστερβέρντα, όπου η Φραντσίσκα πέρασε τα τελευταία της χρόνια.]] Το ζευγάρι είχε δύο κόρες: τη Μαρία Θηρεσία και τη Μαρία Χριστίνα (1770–1851), η οποία έγινε γιαγιά του Βίκτωρ Εμμανουήλ Β΄, ο οποίος στέφθηκε βασιλιάς της Ιταλίας το 1861.
Η Φραντσισκα πιθανότατα πέθανε από καρκίνο του μαστού.
Στη μυθοπλασία
Η Φραντσίσκα ήταν το θέμα ιστορικού μυθιστορήματος της Κλεμεντίνα Χοφμανόβα.
Παραπομπές
Κατηγορία:Οικογένεια Κρασίνσκι Κατηγορία:Πολωνές του 18ου αιώνα Κατηγορία:Δούκισσες της Κουρλάνδης
Κεντρική Κοιλάδα (Καλιφόρνια)
δεξιά|μικρογραφία| Μέρος της κοιλάδας όπως φαίνεται από τον αέρα δεξιά|μικρογραφία|Επαρχίες της Κεντρικής κοιλάδας Της καλιφορνιας Η Κεντρική κοιλάδα είναι μια επίπεδη κοιλάδα που κυριαρχεί στο εσωτερικό της Καλιφόρνιας. Έχει πλάτος 60 μέχρι 100 χλμ. και εκτείνεται περίπου 720 χλμ. από βορειοδυτικά έως νοτιοανατολικά, από την ενδοχώρα και παράλληλα με την ακτή του Ειρηνικού ωκεανού. Καλύπτει περίπου 47.000 τ.χλμ., περίπου 11% της συνολικής έκτασης της Καλιφόρνιας (ή περίπου το μέγεθος της Δομινικανής Δημοκρατίας ). Η κοιλάδα είναι οριοθετημένη από τη Σιέρα Νεβάδα στα ανατολικά και τις ακτογραμμές στα δυτικά.
Είναι η πιο παραγωγική γεωργική περιοχή της Καλιφόρνιας και μία από τις πιο παραγωγικές στον κόσμο, παράγοντας περισσότερα από τα μισά φρούτα, λαχανικά και ξηρούς καρπούς που καλλιεργούνται στις Ηνωμένες Πολιτείες. Περισσότερα από 7 εκατομμύρια στρέμματα (28.000 τ.χλμ.) της κοιλάδας αρδεύονται μέσω ενός εκτεταμένου συστήματος δεξαμενών και καναλιών. Η κοιλάδα έχει επίσης πολλές μεγάλες πόλεις, συμπεριλαμβανομένης της πρωτεύουσας της καλιφορνιας Σακραμέντο, καθώς και Τσίκο, Ρέντινγκ, Στόκτον, Μοντέστο, Φρέσνο και Μπέικερσφιλντ.
Όρια και πληθυσμός
Η κεντρική κοιλάδα περιγράφεται από τις οροσειρές Cascade, Σιερρα Νεβάδα και Tehachapi στα ανατολικά και τις ακτές της Καλιφόρνια και τον κόλπο του Σαν Φρανσίσκο στα δυτικά. Το ευρύ δάπεδο της κοιλάδας καλύπτεται από τεράστιες αγροτικές περιοχές και έχει πολλά κέντρα πληθυσμού.
Γεωγραφία
Η επίπεδη επιφάνεια της κοιλάδας έρχεται σε αντίθεση με τους άγριους λόφους ή τα βουνά που είναι τυπικά το μεγαλύτερο μέρος του εδάφους της Καλιφόρνιας. δεξιά|μικρογραφία| Η μεγάλη κοιλάδα της Καλιφόρνιας. δεξιά|μικρογραφία| Η Κεντρική κοιλάδα από το διάστημα.
Οικονομία
Η γεωργία είναι η κύρια βιομηχανία στην πλειονότητα της Κεντρικής κοιλάδας. Μια αξιοσημείωτη εξαίρεση από την επικράτηση της γεωργίας είναι η περιοχή του Σακραμέντο, όπου υπάρχει ένα μεγάλο και σταθερό εργατικό δυναμικό των κυβερνητικών υπαλλήλων. Παρά τις μειώσεις κρατικών μισθώσεων και το κλείσιμο πολλών στρατιωτικών βάσεων, η οικονομία του Σακραμέντο εξακολούθησε να επεκτείνεται και να διαφοροποιείται και πλέον να μοιάζει περισσότερο με εκείνη της κοντινής περιοχής του κόλπου του Σαν Φρανσίσκο. Πρωταρχικές πηγές πληθυσμιακής αύξησης είναι οι άνθρωποι που μεταναστεύουν από την περιοχή του κόλπου του Σαν Φρανσίσκο, αναζητώντας χαμηλότερο κόστος στέγασης, καθώς και μετανάστευση από την Ασία, την Κεντρική Αμερική, το Μεξικό, την Ουκρανία και την υπόλοιπη πρώην Σοβιετική Ένωση.
Εξωτερικοί σύνδεσμοι
Κατηγορία:Γεωγραφία της Καλιφόρνια
Εθνική Μαυροβουνίου (καλαθοσφαίριση ανδρών)
Η εθνική ομάδα καλαθοσφαίρισης Μαυροβουνίου (μαυροβουνιακά: Košarkaški reprezentacija Crne Gore / Кошаркашка репрезентација Црне Горе) εκπροσωπεί το Μαυροβούνιο σε διεθνείς διοργανώσεις καλαθοσφαίρισης. Η ομάδα υπάγεται στην Ομοσπονδία Καλαθοσφαίρισης του Μαυροβουνίου.
Το Μαυροβούνιο έγινε μέλος της ΔΟΚ το 2006, μετά την αποκατάσταση της ανεξαρτησίας του Μαυροβουνίου το ίδιο έτος. Από το 2006 η ομάδα έχει προκριθεί 3 φορές σε Ευρωμπάσκετ. Επίσης συμμετέχει σε μικρότερα τουρνουά όπως οι Αγώνες Μικρών Κρατών της Ευρώπης. Το 2019, συμμετέχει για πρώτη φορά σε Παγκόσμιο Κύπελλο.
Ενώ η ομάδα δεν κατάφερε να προκριθεί για το Ευρωμπάσκετ 2022, εν τούτοις λόγω αποκλεισμού της Ρωσίας, λόγω της εισβολής στην Ουκρανία, η ομάδα του Μαυροβουνίου αντικατέστησε την αντίστοιχη της Ρωσίας.
Κατηγορία:Εθνική Μαυροβουνίου (καλαθοσφαίριση)
Λούθηρος του Μπράουνσβαϊγκ
O Λούθηρος, γερμ. Luther/Lothar von Braunschweig von Welfen (π. 1275 - 18 Απριλίου 1335) από τον Οίκο των Γουέλφων ήταν ο 18ος μεγάλος Μάγιστρος του Τευτονικού Τάγματος, στο οποίο υπηρέτησε από το 1331 ως το τέλος του 4 έτη μετά.
Βιογραφία
Ήταν ο πέμπτος γιος του Aλβέρτου Α΄ δούκα του Μπράουνσβαϊγκ-Λύνεμπουργκ (1236–1279) και της Αδελαΐδας των Αλεράμιτσι (1242-1284/85), κόρης του Bονιφάτιου Β΄ μαργράβου του Moμφερράτου. Τα μεγαλύτερα αδέλφια του Ερρίκος Α΄, Αλβέρτος Β΄ και Γουλιέλμος Α΄ διαδέχτηκαν τον πατέρα τους στα πριγκιπάτα του Μπράουνσβαϊγκ: Γκρούμπενχαγκεν, Γκέτινγκεν και Βόλφενμπυτελ αντίστοιχα.
Καταγράφεται για πρώτη φορά ως Τεύτονας Ιππότης το 1295, υπηρετώντας στα Πρωσικά εδάφη. Από το 1304 είναι στην ακολουθία του Landmeister. Από το 1308-1312 ο Λούθηρος ενήργησε ως διοικητής (Komtur) σε Γκόλουμπ, μία σημαντική διοίκηση στην Περιοχή Χέλμνο. Από το 1313 υπηρέτησε ως διοικητής στο κάστρο Μάλμπορκ και το 1314 έγινε διοικητής του Κρίστμπουργκ (σήμερα Dzierzgoń), όπου κυβερνούσε μεγάλα κτήματα κατά μήκος του ποταμού Βιστούλα μέχρι τη λιμνοθάλασσα Βιστούλα (Frisches Haff) στις ακτές της Βαλτικής. Ίδρυσε την πόλη Γκίλγκενμπουργκ (Dąbrówno) το 1326. Ανανέωσε επίσης τους καταστατικούς χάρτες των Κρίστμπουργκ, Έυλαου (Iława) και Ζάαλφελντ (Zalewo). Το 1329 είχε ιδρύσει την διοίκηση του Όστεροντε (Ostróda). Υπό τη διακυβέρνηση του Λούθηρου και με τη βοήθεια των Κιστερκιανών, η επικράτειά του έγινε η πιο προηγμένη διοίκηση στο κράτος του Τάγματος.
Στις 17 Φεβρουαρίου 1331 εξελέγη μεγάλος Μάγιστρος (Hochmeister), διαδεχόμενος τον Βέρνερ φον Όρσελν, που είχε σκοτωθεί πριν από έναν χρόνο. Ενώ ο Πολωνικο-Τευτονικός πόλεμος κατά της Πομεραλίας συνεχιζόταν, κορυφούμενος και πάλι στη μάχη του Πουόφτσε στις 27 Σεπτεμβρίου 1331, ο Λούθηρος προώθησε περαιτέρω τον αποικισμό και τον εκχριστιανισμό των εδαφών του Τάγματος. Στην παρουσία του, ο καθεδρικός ναός του Κένιγκσμπεργκ καθαγιάστηκε το 1333. Ο Λούθηρος είχε επίσης επεκτείνει το κάστρο του Μάλμπορκ και έμεινε γνωστός ως προστάτης των τεχνών, όπως το έργο του Πέτρου του Ντούσμπουργκ, του οποίου το Chronicon terrae Prussiae μεταφράστηκε από τον εφημέριό του Νίκολαους φον Γιέροσιν για λογαριασμό του.
Ο Λούθηρος τάφηκε στον καθεδρικό Ναό του Κένιγκσμπεργκ. Ο τάφος του καταστράφηκε στον Β΄ Παγκόσμιο Πόλεμο.
Σκόπελοι
thumb|right|225px|Οι επικίνδυνοι σκόπελοι «[[Πόρτες Πάρου», όπου σημειώθηκε το ναυάγιο του Σάμινα.]] Με τον όρο σκόπελοι χαρακτηρίζονται βράχια που βρίσκονται στη θάλασσα και προεξέχουν της επιφάνειας, σε αντίθεση των υφάλων. Συνηθέστερα οι σκόπελοι δημιουργούν συστάδες πλησίον βραχωδών ακτών και μεταξύ ή πέριξ βραχονησίδων. Η παρουσία τους καθιστά τη ναυσιπλοΐα εγγύτατα αυτών (ακτοπλοΐα), από πολύ επικίνδυνη μέχρι αδύνατη. Η επισήμανσή τους στους ναυτικούς χάρτες σημειώνεται ως αβαθή ύδατα με μικρούς σταυρούς. Σε περίπτωση που βρίσκονται σε συνήθεις πορείες πλοίων, τότε αυτοί πρόσθετα φωτοσημαίνονται. Οι σκόπελοι απαιτούν ιδιαίτερη προσοχή, ενώ η παράλλαξη αυτών θα πρέπει να γίνεται σε ασφαλή απόσταση.
Εκφράσεις
Κατηγορία:Γεωγραφικοί σχηματισμοί Κατηγορία:Ναυτική γεωγραφία Κατηγορία:Εκφράσεις Κατηγορία:Διεθνές Δίκαιο Θαλάσσης
Διονυσιακή λατρεία
Η λατρεία του Διονύσου ανάγεται από την μυκηναϊκή εποχή και πριν, αφού το όνομά του βρίσκεται στις πινακίδες της Μυκηναϊκής Γραμμικής Β ως 𐀇𐀺𐀝𐀰, di-wo-nu-so. Ο Διόνυσος εμφανίζεται συχνά να καβαλάει μια λεοπάρδαλη, να φοράει δέρμα λεοπάρδαλης ή να βρίσκεται σε ένα άρμα που το σύρουν πάνθηρες, και μπορεί επίσης να αναγνωριστεί από τον θύρσο που φέρει. Εκτός από το αμπέλι και το φυτό του κισσού, τα δύο ιερά γι' αυτόν, το σύκο ήταν επίσης ένα από τα σύμβολά του. Το κουκουνάρι που ακουμπούσε τον θύρσο του τον συνέδεε επίσης με την Κυβέλη.
Βακχανάλια
αριστερά|μικρογραφία| Βάκχος του [[Καραβάτζο|Καραβάτζιο]] Τα Βακχανάλια, ήταν οι αντίστοιχες γιορτές του Διονύσου στην αρχαία Ρώμη. Εισήχθησαν στη Ρώμη περίπου το 200 π.Χ. λόγω της ελληνικών αποικιών της Μεγάλης Ελλάδας. Σύμφωνα με τον Λίβιο, οι πιστοί τιμούσαν τον Διόνυσο σε στενό κύκλο. Η γιορτή διαρκούσε 3 μέρες και γινόταν πάντα κάτω από το φως του ηλίου. Τα βακχανάλια τελούνταν αρχικά κρυφά και παρακολουθούνταν μόνο από γυναίκες. Στη συνέχεια όμως, η είσοδος στις τελετές επιτρέπηκε και στους άνδρες και οι εορτασμοί γίνονταν πέντε φορές το μήνα. Σύμφωνα με τον Λίβιο, η κατάσταση στις γιορτές είχε ξεφύγει το 186 π.Χ., με πολλούς συμμετέχοντες, όντας υπό την επήρεια κρασιού, να ασκούν σεξουαλική βία και να παραβρισκόντουσαν ερωτικά με ανθρώπους του ίδιου φύλου. Αυτό οδήγησε την Σύγκλητο να εκδώσει διάταγμα που να απαγορεύει τα βακχανάλια, έπειτα από μαρτυρία μίας δούλας στον Ύπατο για τα όργια που γινόντουσαν στις γιορτές. Από κει και έπειτα, χρειαζόταν ειδική άδεια από την Γερουσία, για να μπορεί κανείς να συμμετάσχει στις γιορτές. Παρά την αυστηρή τιμωρία που επιβλήθηκε σε όσους βρέθηκαν σε παράβαση αυτού του διατάγματος, τα Βακχανάλια δεν εξαλείφθηκαν, σε καμία περίπτωση στη νότια Ιταλία, για πολύ μεγάλο χρονικό διάστημα.
Ονομασίες
δεξιά|μικρογραφία| Μαρμάρινη κεφαλή του Διονύσου στα μουσεία του [[Μουσεία Καπιτωλίου|Καπιτωλίου, Ρώμη]] Ο Διόνυσος κάτα καιρούς, εμφανιζόταν με διαφορετικό επίθετο, κυρίως ανάλογα την γεωγραφική θέση. Εμφανιζόταν μερικές φορές, το επίθετο "Ακρατοφόρος", με το οποίο ορίστηκε ως ο δωρητής του αμιγούς κρασιού και λατρευόταν στη Φιγάλεια της Αρκαδίας. Στη Σικυώνα λατρευόταν με το όνομα Ακρορείτης. Ως Βάκχος, ονομαζόταν από το λατινικό επίθετο "Adoneus", που σημαίνει «κυβερνήτης». Αιγοβόλος, «κατσικοκτόνος», ήταν το όνομα με το οποίο λατρευόταν στις Πότνιες της Βοιωτίας. Ως Αισυμνήτης ("ηγεμόνας" ή "άρχοντας") λατρευόταν στην Αρόη και στην Πάτρα της Αχαΐας. Ένα άλλο επίθετο ήταν ο Βρώμιος, «ο βροντερός» ή «αυτός της δυνατής κραυγής». Ως Δενδρίτης, «θεός των δέντρων», είναι ένας ισχυρός θεός της γονιμότητας. Ο Διθύραμβος χρησιμοποιείται μερικές φορές για να αναφέρεται σε αυτόν ή σε επίσημα τραγούδια που του τραγουδούν σε πανηγύρια. το όνομα αναφέρεται στην πρόωρη γέννησή του. Ο Ελευθέριος («ο ελευθερωτής») ήταν επίθετο τόσο για τον Διόνυσο όσο και για τον Έρωτα. Άλλες μορφές του θεού όπως αυτή της γονιμότητας περιλαμβάνουν το επίθετο στη Σάμο και τη Λέσβο "ενόρχης" («με όρχεις» ή ίσως «στους όρχεις» σε σχέση με τον Δία που έραψε το μωρό Διόνυσο στον μηρό του, δηλαδή στους όρχεις του). Ο Ευήιος είναι ένα επίθετό του που χρησιμοποιείται εξέχοντα στο έργο του Ευριπίδη, Οι Βάκχες. Ίακχος (ελληνικά: Ἴακχος), πιθανώς ένα επίθετο του Διονύσου, συνδέεται με τα Ελευσίνια Μυστήρια. Στην Ελευσίνα είναι γνωστός ως γιος του Δία και της Δήμητρας. Το όνομα "Ίακχος", προέρχεται από το "Ίακχο", έναν ύμνο που τραγουδήθηκε προς τιμήν του. Με το επίθετο Λικνίτης, αναφέρεται ως θεός της γονιμότητας που συνδέεται με τις μυστηριακές θρησκείες. Επιπλέον, ο Διόνυσος είναι γνωστός ως Λυαίος ("αυτός που λύνει") ως θεός της χαλάρωσης και της απαλλαγής από την ανησυχία και ως Οινεύς, είναι ως θεός του πατητηρίου.
Στο ελληνικό πάνθεον, ο Διόνυσος (μαζί με τον Δία) έχει τον ρόλο του Σαβάζιου, μιας φρυγικής θεότητας. Στο ρωμαϊκό πάνθεον, ο Σαβάζιος είναι εναλλακτικό όνομα για τον Βάκχο.
Εξωτερικοί σύνδεσμοι
Κατηγορία:Ελληνική μυθολογία
Μοντελοποίηση-Ανακατασκευή Βιολογικών Δικτύων
Η έκρηξη πληροφοριών που προσφέρουν οι υψηλής απόδοσης (high-throughput) μέθοδοι στη βιολογία οδηγεί αναπόφευκτα στη χρήση νέων αναλυτικών εργαλείων για την επεξεργασία τους. Τα μαθηματικά μοντέλα αποτελούν κορμό της Βιολογίας Συστημάτων και στρέφονται στην ολιστική θεώρηση της επιστήμης, ξεφεύγοντας από την παραδοσιακή ντετερμινιστική προσέγγιση, βοηθώντας στην κατανόηση και εξήγηση των βιολογικών φαινομένων. Επιτρέπουν την θεωρητική και υπολογιστική δυναμική προσομοίωση και ανάλυση των βιολογικών δικτύων και την χρήση μαθηματικών εργαλείων για την κατανόηση των πολύπλοκων βιολογικών μηχανισμών. Τα in silico πειράματα αποτελούν εργαλεία γρήγορης και μαζικής εξακρίβωσης ή μη θεωρητικών υποθέσεων, αντικαθιστώντας έτσι ανά περιπτώσεις τα πολυέξοδα και χρονοβόρα in vivo ή in vitro πειράματα ή βοηθώντας στον καλύτερο σχεδιασμό τους. Μπορούν επίσης να προβλέψουν την απόκριση ενός συστήματος κάτω από συνθήκες που δεν έχουν ή δεν μπορούν να ελεγχθούν.
Ένα μαθηματικό μοντέλο περιγράφει ένα σύστημα με μαθηματικούς όρους, χωρίς όμως να είναι μια ακριβής περιγραφή του συστήματος αυτού. Γενικά τα μαθηματικά μοντέλα αποτελούν μια αφαιρετική περιγραφή της πραγματικότητας. Τα βιολογικά φαινόμενα περιγράφονται με μετρήσεις, με αριθμητικές τιμές και μονάδες μέτρησης, και οι σχέσεις μεταξύ των μετρήσεων περιγράφονται με εξισώσεις. Σκοπός τους είναι η κατανόηση του συστήματος, η μελέτη της επίδρασης των διαφόρων συστατικών του και η πρόβλεψη της συμπεριφοράς του.
Η μοντελοποίηση ακολουθεί τα εξής βήματα: Η επιλογή του μοντέλου πρέπει να βασίζεται στο είδος των δεδομένων και στο στόχο δημιουργίας του. Ένα μοντέλο με πολλές παραμέτρους πρέπει να μπορεί να περιγράψει με λεπτομέρεια απλά φαινόμενα και απαιτεί μεγάλη ποσότητα δεδομένων για να δομηθεί. Αντίθετα ένα αφαιρετικό μοντέλο μικρής πολυπλοκότητας μπορεί να επιτύχει στο να αποτυπώσει υψηλού επιπέδου φαινόμενα και απαιτεί μικρότερο όγκο δεδομένων.
Μοντέλα βιολογικών δικτύων αποτελούν τα δίκτυα αλληλεπιδράσεων πρωτεϊνών (protein-protein interaction network), τα γενετικά ρυθμιστικά δίκτυα (gene regulatory networks), τα μεταβολικά δίκτυα (metabolic network), τα φυλογενετικά δίκτυα, δίκτυα μεταγωγής σήματος (signal transduction networks), τα ανοσολογικά δίκτυα (immunological networks) και τα οικολογικά δίκτυα.
Βασικοί Ορισμοί
Ορισμός Γράφου (Δικτύου): ένας γράφος G είναι ο συνδυασμός ενός μη κενού συνόλου N κόμβων n και ενός (όχι απαραίτητα μη κενού) συνόλου M ακμών Ε={vi,vj}
V = (v 1, v 2 , ..., v n ), n ∈ [1,N], όπου Ν είναι το σύνολο των κόμβων (ή κορυφών).
E = ({v2, v3 }, {v3 , v1 }, ..., {vm , vn }), 1 ≤ i ≤ M και 1 ≤ i, j ≤ N είναι το σύνολο των ακμών (ή συνδέσμων).
Ένας γράφος (δίκτυο) είναι ένα σύνολο σημείων (ή κόμβων) που συμβολίζονται αυθαιρέτως και ενώνονται μεταξύ τους από ακμές. Ακμή είναι η κατευθυνόμενη διαδρομή που ενώνει έναν κόμβο (ν1) με έναν άλλον (ν2), που μπορεί και να είναι ο ίδιος κόμβος (ν1=ν2). Ο συμβολισμός τους δεν είναι αυθαίρετος, οπότε κάθε ακμή κληρονομεί το συμβολισμό της από τους κόμβους που συνδέει: μία ακμή που ενώνει το ν1-->ν2 συμβολίζεται {ν1,ν2}, ενώ ενδέχεται να υπάρχει και η αντίθετή της {ν2,ν1}, χωρίς οι δύο να ταυτίζονται, μιας και όπως είπαμε, η ακμή είναι εν γένει μια κατευθυνόμενη διαδρομή. Σε μία ακμή που ορίζει τη σχέση μεταξύ δύο κόμβων, η σχέση αυτή μπορεί να ορίζεται ποικιλοτρόπως: με την τιμή 0, όταν δεν υπάρχει συσχέτιση, με την τιμή 1 όταν υπάρχει πλήρης συσχέτιση ή κάποια εξίσωση που περιγράφει την μεταβλητή σχέση ως προς κάποιον παράγοντα (π.χ. χρόνος). Εκτός από τις ακμές και οι κόμβοι ενδέχεται να παίρνουν τιμές. Τέλος, όπως προκύπτει και από τον ορισμό, ακμές που δεν ενώνουν 2 κόμβους δεν ορίζονται, ενώ κόμβοι που δεν επικοινωνούν με άλλους λόγω απουσίας ακμών μεταξύ τους ορίζονται, γεγονός που επιτρέπει την ύπαρξη ασύνδετων κόμβων, αλλά όχι ακμών που δεν οδηγούν πουθενά.
Η διάταξη των κόμβων και των ακμών δημιουργεί μια μεγάλη ποικιλία τοπολογιών, που προκειμένου να μελετηθούν, πρέπει να οριστούν νέα μέτρα χαρακτηρισμού, καθώς και νέες οντότητες που προκύπτουν.
Βαθμός γειτνίασης k (gradient) ενός κόμβου είναι ένας ακέραιος αριθμός που είναι ίσος με το πλήθος των κόμβων που συνδέονται άμεσα με τον κόμβο αυτό. Ο βαθμός είναι από τα πιο βασικά μεγέθη που χαρακτηρίζουν έναν κόμβο, καθώς ορίζει το πόσο συνδεδεμένος είναι με το υπόλοιπο δίκτυο. Επίσης, αν σε ένα γράφο (δίκτυο) γνωρίζουμε τους βαθμούς k όλων των κόμβων, μπορούμε να υπολογίσουμε την κατανομή που έχει το μέγεθος k ως προς το πλήθος κόμβων N ή πιο απλά να παραστήσουμε γραφικά στο ίδιο διάγραμμα τι πλήθος κόμβων αντιστοιχεί σε κάθε k, που είναι μία συνάρτηση f(k). Η συνάρτηση αυτή κανονικοποιημένη στο πλήθος των κόμβων N, έτσι ώστε το εμβαδόν κάτω απ' την καμπύλη κατανομής να είναι ίσο με 1, μετατρέπεται σε κατανομή πιθανότητας P(k). Αυτή πληροφορεί για το ποια είναι η πιθανότητα, ο κόμβος που διαλέξαμε στην τύχη να έχει π.χ. 8 γείτονες κόμβους P(8). Η κατανομή αυτής της πιθανότητας είναι πληροφορία βαρύνουσας σημασίας, αποτελώντας ένα ισχυρό μέτρο για την περιγραφή ενός γράφου και είναι εύκολο να υπολογιστεί.
Συντελεστής ομαδοποίησης Ci (clustering coefficient) είναι ένα μέτρο που χαρακτηρίζει τον κάθε i γείτονα κόμβο ενός κεντρικού κόμβου με n γείτονες. Ο μέσος όρος <C> των Ci όλων των n γειτόνων είναι μέτρο που χαρακτηρίζει ένα δίκτυο. Ο συντελεστής ομαδοποίησης είναι ο λόγος του πλήθους των υπαρκτών ακμών E προς το πλήθος των δυνατών ακμών n⋅(n−1)/2, που ενώνουν όλους τους n γείτονες ενός κεντρικού κόμβου.
και.
Η πιο απλή μονάδα πλήρους ομαδοποίησης είναι το τρίγωνο, δηλαδή τρεις κόμβοι που ενώνονται όλοι μεταξύ τους με ακμές, οπότε ο μέσος συντελεστής ομαδοποίησης είναι το μέτρο της πυκνότητας τριγώνων ή καλύτερα ο λόγος υπαρκτών προς δυνατών τριγώνων σε ένα δίκτυο.
Ενδιαφέρον παρουσιάζει το θεώρημα που συνδέει το άθροισμα όλων των βαθμών ki με το πλήθος των ακμών E σε ένα δίκτυο Ν κόμβων.
Ισχύει ότι:  , δηλαδή σε ένα δίκτυο το άθροισμα όλων των βαθμών είναι διπλάσιο του πλήθους των ακμών, πράγμα λογικό αφού στο άθροισμα όλων των βαθμών κάθε ακμή μετράται διπλά!
Εγγύτατο μονοπάτι (shortest path) είναι το μονοπάτι με το μικρότερο μήκος που συνδέει δύο κόμβους και ο υπολογισμός του προϋποθέτει τον υπολογισμό όλων των δυνατών μονοπατιών που έχουν την ίδια ιδιότητα. Σε ένα δίκτυο μπορεί να υπολογιστεί και να ταξινομηθεί το σύνολο όλων των εγγύτατων μονοπατιών και αυτό με το μεγαλύτερο μήκος ονομάζεται διάμετρος.
Διάμετρος είναι ένας δείκτης του μεγέθους του δικτύου, αλλά μειονεκτεί λόγω μεγάλων υπολογιστικών απαιτήσεων σε πολυπληθή δίκτυα.
Συμπλέγματα (clusters) ή υποδίκτυα είναι τμήματα δικτύων, που αποτελούνται από κόμβους ομαδοποιούμενους με βάση μια ξεχωριστή, ίσως και αρκετά αφηρημένη, ιδιότητα σε σχέση με το υπόλοιπο δίκτυο ή απλώς ξεχωρίζουν οπτικά από το υπόλοιπο δίκτυο. Ένα από τα βασικά είδη συμπλέγματος είναι οι κλίκες.
Κλίκα (clique) είναι οποιοδήποτε δίκτυο ή υποδίκτυο που διαθέτει τον μέγιστο δυνατό αριθμό ακμών, με αποτέλεσμα όλοι οι κόμβοι να συνδέονται μεταξύ τους.
Άλλη μορφή συμπλέγματος είναι το EGO δίκτυο, που αποτελείται από έναν κόμβο και όλους τους γείτονες ως προς αυτόν. Στην περίπτωση του EGO δικτύου ο μέσος συντελεστής ομαδοποίησης ⟨C⟩ εκφράζει το πόσοι από τους γείτονες του κεντρικού είναι γείτονες μεταξύ τους, ένα μέτρο συνεκτικότητας του EGO δικτύου. Όταν ⟨C⟩=1 η συνεκτικότητα είναι μέγιστη, που σημαίνει ότι όλοι οι γείτονες συνδέονται μεταξύ τους και το EGO δίκτυο ανάγεται σε κλίκα. Παρόλα αυτά, μια κλίκα δεν είναι υποχρεωτικά EGO δίκτυο, μιας και κλίκα σημαίνει δίκτυο πλήρους συνεκτικότητας, που δεν σχετίζεται απαραίτητα με την κεντρική συμμετρία των EGO.
Κατασκευαστικά χαρακτηριστικά
Μήτρα ή πίνακας Γειτνίασης (adjacency matrix) είναι ένας πίνακας N\times N διαστάσεων, όπου Ν το πλήθος των κόμβων του δικτύου. Ο πίνακας αυτός έχει τις τιμές συσχέτισης όλων των οντοτήτων (που στην συνέχεια θα αναπαρασταθούν από κόμβους). Οι τιμές συσχέτισης είναι πλήρως ταυτισμένες με τις τιμές των ακμών που θα προκύψουν και πηγάζουν απ' τα πειραματικά δεδομένα. Ο πίνακας αυτός αποτελεί τον πληροφοριακό πυρήνα της εικόνας του δικτύου, ενώ το δικτύωμα είναι απλώς απεικόνιση του πίνακα αυτού.
Επιπλέον κατασκευαστικό χαρακτηριστικό των δικτύων είναι το κατώφλι (threshold), μία τιμή που ανήκει στο διάστημα (0,1). Η τιμή αυτή χρησιμεύει στο να επεξεργαστούμε, πριν την κατασκευή του δικτύου, τα βιολογικά δεδομένα που οι τιμές συσχέτισης των κόμβων (τιμές ακμών) ενέχουν στοχαστικότητα και θόρυβο. Είναι αναγκαίο πολλές φορές να απαλείφουμε ορισμένους κόμβους και ακμές, όταν παρότι έχουν τιμή, η τιμή αυτή είτε είναι πολύ μικρή είτε δε μας ενδιαφέρει. Το κατώφλι είναι το μέτρο αυτής της απαλοιφής. Όποια ακμή έχει τιμή πάνω απ' το κατώφλι ξαναορίζεται στην τιμή του κατωφλίου, ενώ κάτω απ' αυτό ως 0. Η επιβολή του κατωφλίου είναι μια διαδικασία, που σπανίως παραλείπεται και παίζει σημαντικό ρόλο στην μεταμόρφωση της μήτρας γειτνίασης σε δίκτυο. Η εκλογή του κατάλληλου κατωφλιού είναι μείζονος σημασίας, μιας και η αλλαγή του μπορεί να επηρεάσει ριζικά την εικόνα του δικτύου, με αποτέλεσμα να απαιτούνται πολλές δοκιμές και διερεύνηση για την διαλογή του.
Δυαδικά δίκτυα ή Boolean Networks
Τα Boolean Networks (δυαδικά δίκτυα) παρουσιάζουν μεγάλη ευκολία στην κατασκευή και την ερμηνεία τους λόγω της λιτότητας της φύσης τους. Αποτελούν τον παλαιότερο τρόπο απεικόνισης ενός βιολογικού συστήματος που προτάθηκε από τον Kauffman στις αρχές του 1970. Βέβαια, τα εν λόγω μαθηματικά μοντέλα Boolean, αν και φαινομενικά απλά και εύκολα, κατανοήθηκαν πλήρως στα μέσα της δεκαετίας του 2000. Οι κόμβοι σε ένα τέτοιο δίκτυο αναπαριστούν ένα βιολογικό μόριο και μπορούν να έχουν μόνο δύο καταστάσεις, ενεργοποιημένη (1) ή απενεργοποιημένη (0), εξού και η ονομασία τους ως Boolean. Η κατάσταση του συστήματος καθορίζεται από το σύνολο των καταστάσεων των συστατικών οντοτήτων (κόμβων) και η κατάσταση του κάθε κόμβου απ' τους προηγούμενους.
Ένα δίκτυο Boolean αποτελείται από ένα διακριτό σύνολο μεταβλητών, κάθε μία από τις οποίες έχει μία λειτουργία με βάση την οποία γίνεται η εισροή των πληροφοριών και δίνει ως αποτέλεσμα την κατάσταση της μεταβλητής που εκχωρήθηκε. Η κατάσταση κάθε οντότητας για κάθε επόμενο βήμα είναι ενεργή εάν το σύνολο των παραγόντων ενεργοποίησης της οντότητας είναι μεγαλύτερο από το σύνολο των παραγόντων καταστολής, ενώ είναι ανενεργή σε αντίθετη περίπτωση. Αυτό το σύνολο των λειτουργιών στην πραγματικότητα καθορίζει μια τοπολογία σύνδεσης για το σύνολο των μεταβλητών, οι οποίες στη συνέχεια γίνονται οι κόμβοι σε ένα δίκτυο.
Παρόλα αυτά τα Boolean δίκτυα δε μπορούν να επεξηγήσουν ακριβώς τη λειτουργία ενός γονιδίου καθώς αυτό δε βρίσκεται μόνο σε δύο καταστάσεις μέσα στο κύτταρο. Παρότι τα Boolean δίκτυα δεν μπορούν να αποδώσουν πλήρως τις σχέσεις μεταξύ των κόμβων τους, σε πολλές περιπτώσεις που μια τέτοια λεπτομέρεια βιολογικών δεδομένων δεν υπάρχει ή δεν ενδιαφέρει, αποτελούν μονόδρομο.
Πιθανολογικά Δίκτυα ή Bayesian Networks
Τα Bayesian Networks (BNs) χρησιμοποιούνται ευρέως για την ανακατασκευή βιολογικών δικτύων. Βασικός λόγος είναι η ικανότητα να ενσωματώνουν την προηγούμενη γνώση στη διαδικασία μάθησης του μοντέλου. Ο πιθανολογικός φορμαλισμός τέτοιων μοντέλων έχει την ικανότητα να περιγράφει τη στοχαστική φύση των πολύπλοκων βιολογικών διαδικασιών καθώς είναι κατάλληλος για την έκφραση σχέσεων αιτιατότητας, αποφεύγοντας την υπερπροσαρμογή του μοντέλου στα δεδομένα εκπαίδευσης, και λαμβάνοντας γνώση από ελλιπή σύνολα δεδομένων.
Τα κύρια χαρακτηριστικά της στατιστικής συμπερασματολογίας των μπεϋζιανών δικτύων είναι: α. Όλες οι άγνωστες ποσότητες αντιμετωπίζονται ως τυχαίες μεταβλητές, ενώ χρησιμοποιούνται κατανομές πιθανότητας για να περιγράψουν την κατάσταση της γνώσης μας για τις άγνωστες αυτές ποσότητες. β. Η συμπερασματολογία για τις άγνωστες ποσότητες γίνεται με βάση τον κανόνα του Bayes, που επιτρέπει την χρήση πιθανοτήτων δεσμευμένων επί των τιμών που παρατηρήθηκαν.
Ένα μπεϋζιανό δίκτυο αποτελείται από έναν κατευθυνόμενο μη-κυκλικό γράφο και μια σειρά κατανομών πιθανότητας. Οι κόμβοι απεικονίζουν τυχαίες μεταβλητές οι οποίες συνδέονται μεταξύ τους με ακμές απεικονίζοντας τις σχέσεις μεταξύ των μεταβλητών. Οι ακμές ενός ΒΝ συνδέονται με τις δεσμευμένες πιθανότητες, ορίζονται από μία λειτουργική «οικογένεια» και τις παραμέτρους της. Τα αλληλεπιδρώντα στοιχεία συνδέονται με τυχαίες μεταβλητές που αντιπροσωπεύουν κάποια μετρούμενη οντότητα που παρουσιάζει ενδιαφέρον, όπως τα επίπεδα σχετικής έκφρασης γονιδίου ή οι συγκεντρώσεις πρωτεΐνης.
Τα γενετικά ρυθμιστικά δίκτυα αποτελούν μία από τις πιο χαρακτηριστικές εφαρμογές των μπεϋζιανών δικτύων στα βιολογικά συστήματα. Ακόμη, ένα σύνηθες βιολογικό παράδειγμα σχετικό με τη μάθηση παραμέτρων στα μπεϋζιανά δίκτυα είναι η πρόβλεψη των θέσεων αλληλεπίδρασης πρωτεΐνης χρησιμοποιώντας πληροφορίες σχετικές με τη διατήρηση και την υδροφοβικότητα.
Μεταβαλλόμενα Δίκτυα Διαφορικών Εξισώσεων ή ODEs & PDEs Netwoks
Ένα βασικό εργαλείο για τη μελέτη της δυναμικής ενός συνεχούς συστήματος όπως το βιολογικό, είναι οι συνήθεις και οι μερικές διαφορικές εξισώσεις. Ένα σημαντικό πρόβλημα στη διαμόρφωση των βιολογικών συστημάτων είναι να χαρακτηριστεί η εξάρτηση από ορισμένες ιδιότητες στο χώρο και το χρόνο. Μια συχνά εφαρμοζόμενη στρατηγική είναι η περιγραφή της μεταβολής της κατάστασης των μεταβλητών από τις διαφορικές εξισώσεις. Αν οι μεταβολές είναι μόνοπαραμετρικές τότε χρησιμοποιούνται οι συνήθεις διαφορικές εξισώσεις ενώ αν είναι πολυπαραμετρικές οι μερικές διαφορικές εξισώσεις είναι κατάλληλες.
Οι κανονικές διαφορικές εξισώσεις (ODEs) εξηγούν τη στιγμιαία αλλαγή κάποιων οντοτήτων του δικτύου που αλλάζουν εξαιτίας των αλληλεπιδράσεων που επισυμβαίνουν ανάμεσα τους. Έτσι δίνεται η δυνατότητα απεικόνισης των αλλαγών που επισυμβαίνουν στο δίκτυο με την πάροδο του χρόνου. Τα μοντέλα ODEs μπορούν να παρέχουν λεπτομερείς πληροφορίες για τη δυναμική των βιολογικών δικτύων, όμως έχουν εφαρμοστεί σε λίγα δίκτυα λόγω των απαιτήσεών τους σε υψηλής ποιότητας δεδομένα. Παρ' ότι η πληροφορία που δίνουν οι διαφορικές εξισώσεις είναι η πλουσιότερη δυνατή, μπορεί να παρουσιάζουν προβλήματα, κυρίως ως προς τις τεράστιες υπολογιστικές απαιτήσεις. Επίσης, σε ένα βιολογικό σύστημα η απόκτηση μιας τόσο ντετερμινιστικής γνώσης -όπως μια εξίσωση- είναι δύσκολη και αμφισβητήσιμη.
Τα μοντέλα των ODEs εφαρμόζονται κυρίως στην πρόβλεψη δικτύων που απεικονίζουν τις αλληλεπιδράσεις μεταξύ μορίων κατά τη διάρκεια του κυτταρικού κύκλου. Με τη χρήση των κανονικών διαφορικών εξισώσεων μπορούμε για παράδειγμα να απεικονίσουμε λεπτομερώς ένα μεταβολικό ή ένα γενετικό ρυθμιστικό δίκτυο. Ας πάρουμε σαν παράδειγμα ένα μεταβολικό δίκτυο, χαρακτηριστικά του οποίου είναι οι ουσίες με τις συγκεντρώσεις τους και οι αντιδράσεις ή οι διεργασίες μεταφοράς που μεταβάλλουν τις συγκεντρώσεις των ουσιών. Οι αντιδράσεις καταλύονται συνήθως από ένζυμα και τα στάδια μεταφοράς επιτελούνται από τις μεταφορικές πρωτεΐνες ή από τους πόρους. Έτσι υποδεικνύονται αναγνωρίσιμες βιοχημικές ενώσεις. Οι στοιχειομετρικοί συντελεστές μιας αντίδρασης υποδηλώνουν το ποσοστό των μορίων υποστρώματος και του προϊόντος που εμπλέκονται σε αυτή. Η  μεταβολή των συγκεντρώσεων στο χρόνο μπορεί να περιγραφεί με τη χρήση κανονικών διαφορικών εξισώσεων.
Οι μερικές διαφορικές εξισώσεις (PDE) χρησιμοποιούνται για την περιγραφή λειτουργιών που εξαρτώνται και από τον χώρο, εκτός από τον χρόνο. Ένα τυπικό βιολογικό παράδειγμα της χώρο-εξάρτησης είναι η συγκέντρωση ενός μορφογόνου ως συνάρτηση του χώρου, και του χρόνου. Ακόμη, με τις PDEs μπορεί να μελετηθεί η χώρο-εξάρτηση μιας συγκεκριμένης πρωτεΐνης σε ένα μόνο κύτταρο.